Az Oktatási és Szociális Bizottság 11 igen szavazattal, tartózkodás és ellenszavazat nélkül az alábbi határozatot hozta:

100/2019. (IV.29.) OSzB. sz. határozat

1. Szombathely Megyei Jogú Város Közgyűlésének Oktatási és Szociális Bizottsága a „Javaslat óvodai angol nyelvi foglalkozásokkal kapcsolatos döntések meghozatalára” című előterjesztést megtárgyalta, és egyetért azzal, hogy Szombathely Megyei Jogú Város Önkormányzata fenntartásában működő óvodák önállóan döntsenek arról, hogy az angol nyelvvel való ismerkedést az óvodások számára a jövőben a Helen Doron English Nyelviskola közreműködésével, vagy az óvodapedagógusokból álló munkacsoport által kidolgozott program alkalmazásával biztosítják.
2. A Bizottság kéri, hogy a következő nevelési évben köznevelési szakértő közreműködésével kerüljön megvizsgálásra az angol nyelvi oktatás megvalósításának értékelése, monitorozása.

**Felelős:** Rettegi Attila, az Oktatási és Szociális Bizottság elnöke

 (dr. Bencsics Enikő, az Egészségügyi és Közszolgálati Osztály vezetője)

**Határidő:** 2019. szeptember 30. /1. pont vonatkozásában/

 2020. szeptember 30. /2. pont vonatkozásában/